  Майя Бывальцева 21-тӥ гудырикошконэ Ижкарын дышетӥсьёслэн элькун конференцизы ортчиз. Туала вакытэ дышетонлэн аспӧртэмлыкъёсызлы сӥзем вераськон борды онлайн амалэн вить сюрс адями итӥськиз – педагогъёс, дышетон удысысь кивалтӥсьёс, анай-атайёс. Дышетонъя «ТАУ» улосвыл центрын ортчем кенешонэ Удмуртилэн тӧроез Александр Бречалов но элькунысь дышетонъя но тодосъя министр Светлана Болотникова пыриськизы. Дистанционной амалэн дышетон люкетъёсты ми кутомы, солэсь туала улонлэн куронэз. Но оглом, дистантэ ум потӥське. Валтӥсез, мар возьматӥз дистант но та йӧспӧртэм режим – сяме пырем школалэсь, дышетӥсен синмысь синме вераськонлэсь куштӥськыны асьмеос ум быгатӥське Александр Бречалов, Удмуртилэн тӧроезУдмуртилэн тӧроез дистанционной амалэн дышетскон дышетонлэн ӟечлыкез вылын ӧз шӧдӥськы шуыса пусйиз. Школаез туэ йылпумъясьёс огъя кун экзаменъёссэс умой сётӥзы. 60 выпускникъёс 100 балл басьтӥзы. Кылем арын 54 адями вал. Италмас черкогуртысь Элькун лицей-интернатын дышетскись Ольга Шишкина кык тодметъёсъя экзаменъёссэ 100 баллы сётӥз. Отличиен аттестат 590 выпускникъёс басьтӥзы. Со туж умой ужъемышъёс Александр Бречалов, Удмуртилэн тӧроезОзьы ик Александр Бречалов выль дышетскон арын дышетӥсьёслы юрттон амалъёс сярысь вераз. Земский учитель» программая 14 дышетӥсьёс ар пумозь быдэн 1 миллион манетэн басьтозы. 1-тӥ куарусёнысен классэн кивалтӥсьёслы Росси азьмуртлэн косэмезъя быдэн 5 сюрс манетэн тырыны кутскомы. Сося на, ваньмыз улосвыл ватсэтъёс но кылёзы Александр Бречалов, Удмуртилэн тӧроезВыль дышетскон арын пиналъёсты ӧнеръёсын тодматон уж азьланьтӥськоз. Удмуртиын эм классъёс но агроклассъёс усьтӥськизы ни. 2021-тӥ арын «Большой ремонт» элькун ӵектосэз но азьланьтозы. 2019-2020 дышетскон арын 600-лэсь трос мерлыко ужъюртъёсты, нылпи садъёсты но школаосты выльдӥзы. Россиысь калыкез дышетонъя министерство юрттэмен выль школаос но кылдозы. Азьвыл чакламтэосыз пӧлын – Ижкарын Столичный микрорайонын школа кылдоз, озьы ик (Дэри ёросысь – ред.) Пыӵанка но Ягул гуртъёсын. Ми Вавож ёросысь Кионгуртын, Сьӧлта ёросын асьме коньдонэн школаос пуктыны малпамы. Куд-ог мерлыко ужъюртъёсты гурт интывылъёсты азинтон программая пуктомы. Объектъёс Пичи Пурга ёросысь Аксакшурын но Грак ёросын кылдозы Александр Бречалов, Удмуртилэн тӧроезОзьы ик элькунлэн тӧроез гурт ёросъёсын дышетонэз азинтонлы бадӟым саклык висъяське шуыса пусйиз. Кылсярысь, Удмуртиын мобильной «Кванториум», «Точка роста» центръёс усьтӥськозы, озьы ик спортзалъёсты тупатъялозы. Дышетӥсьёслэн мылкыдзэс ӝутон но соос азе выль ужпумъёс пуктон понна ми улон ӟечлыкез будэтыны кулэ. Вуоно арын гуртлы ми шӧдскымон тросгес коньдон висъяломы Александр Бречалов, Удмуртилэн тӧроезТодэ вайытом, 1-тӥ куарусёнысен дышетсконниос дышем сямъя ужаны кутскозы. Со понна школаосын, нылпи садъёсын, шор ёзо но вылӥ ӧнер дышетсконниосын, ватсаса тодон-валан сётон ужъюртъёсын Роспотребнадзорлэсь куронъёссэ чурыт быдэсъяно луоз. Удмуртиысь дышетон юртъёсы температураез мугор борды йӧтскылытэк мертаны 2 сюрс термометръёс сётӥзы.  Тодэ вайытом, 20-тӥ гудырикошконэ Ижкаре элькунысь каръёсысь но ёросъёсысь анай кылъя дышетӥсьёс конференцие люкаськылӥзы.  Тегъёс: Дышетон Ижкар Удмуртия пиналъёс школаос дышетӥсьёс АлександрБречалов СветланаБолотникова  